ΑΠΟΦΑΣΗ αριθ. 1/91 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ της 10ης Ιουνίου 1994 σχετικά με την παρέκκλιση από τον ορισμό της έννοιας των «καταγομένων προϊόντων» ή των «προϊόντων καταγωγής» ώστε να ληφθεί υπόψη η ιδιαίτερη κατάσταση της Δημοκρατίας του Φίτζι όσον αφορά την παραγωγή ορισμένων ενδυμάτων (94/386/ΕΚ)

Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ,

Έχοντας υπόψη την τέταρτη σύμβαση ΑΚΕ-ΕΟΚ που υπεγράφη στη Λομέ στις 15 Δεκεμβρίου 1989, και ιδίως το άρθρο 31 παράγραφος 9 του πρωτοκόλλου της αριθ. 1,

Εκτιμώντας:

ότι το άρθρο 31 του πρωτοκόλλου αριθ. 1 της συνθήκης σχετικά με τον ορισμό της εννοίας των «καταγομένων προϊόντων» ή των «προϊόντων καταγωγής» και τις μεθόδους διοικητικής συνεργασίας προβλέπει τη χορήγηση, από την επιτροπή τελωνειακής συνεργασίας, παρεκκλίσεων από το εν λόγω πρωτόκολλο, ιδίως για τη διευκόλυνση της ανάπτυξης των υφισταμένων βιομηχανιών ή την εγκαταστάση νέων βιομηχανιών 7 ότι τα κράτη της Αφρικής, της Καραϊβικής και του Ειρηνικού (ΑΚΕ) υπέβαλαν αίτηση της κυβέρνησης της Δημοκρατίας του Φίτζι με σκοπό να τύχει παρέκκλισης από τον ορισμό που αναφέρεται στο πρωτόκολλο αριθ. 1 όσον αφορά την παραγωγή ορισμένων ενδυμάτων 7 ότι η αιτηθείσα παρέκκλιση είναι αιτιολογημένη δυνάμει των σχετικών διατάξεων του πρωτοκόλλου 1, ιδίως όσον αφορά την ανάπτυξη των υφισταμένων βιομηχανιών και την εγκατάσταση νέων, τον απομονωμένο χαρακτήρα της αιτούσης χώρας, την αδυναμία προσφυγής στη σώρευση των κανόνων καταγωγής καθώς και το δικαιολογημένο της χορήγησης αρκετά μακράς περιόδου προκειμένου να εξασφαλιστεί η ενίσχυση των εμπορικών δεσμών με τις κοινοτικές επιχειρήσεις εις τρόπον ώστε, μακροπρόθεσμα, να καταστεί δυνατή η τήρηση των κανόνων του πρωτοκόλλου αριθ. 1 και ότι η παρέκκλιση δεν μπορεί να προκαλέσει σημαντική ζημία σε οποιαδήποτε βιομηχανία της Κοινότητας, υπό την προϋπόθεση ότι θα τηρηθούν ορισμένοι όροι σχετικά με τις ποσότητες, την επιτήρηση και τη διάρκεια,

ΑΠΟΦΑΣΙΖΕΙ:

Άρθρο 1

Κατά παρέκκλιση των ειδικών διατάξεων του παραρτήματος ΙΙ του πρωτοκόλλου αριθ. 1, τα προϊόντα που απαριθμούνται στο παράρτημα της παρούσας απόφασης και που παρασκευάζονται στο Φίτζι θεωρούνται καταγωγής κρατών ΑΚΕ υπό τους όρους που αναφέρονται ακολούθως.

Άρθρο 2

Η παρέκκλιση που αναφέρεται στο άρθρο 1 αφορά τα προϊόντα που κατασκευάζονται και εξάγονται από το Φίτζι προς την Κοινότητα μεταξύ 1ης Ιανουαρίου 1994 και 31ης Δεκεμβρίου 1998.

Άρθρο 3

Οι αρμόδιες αρχές του Φίτζι θεσπίζουν τις αναγκαίες διατάξεις προκειμένου να εξασφαλίσουν τον ποσοτικό έλεγχο των εξαγωγών των προϊόντων που αναφέρονται στο άρθρο 1.

Για το σκοπό αυτό, όλα τα πιστοποιητικά τα οποία εκδίδουν στο πλαίσιο της παρούσας παρέκκλισης περιλαμβνουν αναφορά στην παρούσα απόφαση. Οι αρμόδιες αρχές του Φίτζι διαβιβάζουν στην Επιτροπή τριμηνιαία καταγραφή των ποσοτήτων για τις οποίες έχουν εκδοθεί τα πιστοποιητικά κυκλοφορίας EUR.1 βάσει της παρούσας απόφασης με ένδειξη των αριθμών των εκδοθέντων πιστοποιητικών.

Άρθρο 4

Τα κράτη ΑΚΕ, η Κοινότητα και τα κράτη μέλη υποχρεούνται για τα σημεία που τους αφορούν να λάβουν τα αναγκαία μέτρα για την εφαρμογή της παρούσας απόφασης.

Άρθρο 5

Η παρούσα απόφαση αρχίζει να ισχύει την ημέρα της έκδοσής της.

Βρυξέλλες, 10 Ιουνίου 1994.

Για την επιτροπή τελωνειακής συνεργασίας ΑΚΕ-ΕΟΚ Οι πρόεδροι Lingston-Lloyd CUMBERBATCH Peter WILMOTT

ΠΑΡΑΡΤΗΜΑ

>ΘΕΣΗ ΠΗΝΑΚΑ>